JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad - Iisraeli valitsus võttis vastu eelarve;
Iisrael valmistub sõjaks
Rahu saudidega on võimalik
Iisraeli uus valitsus oli eelmine nädal oma kolmandal teelahkmel,
kui valitsusel õnnestus lõpuks parlamendis vastu võtta
2-aastane eelarve, millega lõppes ka koalitsioonikriis
seoses miljardite seekliteni ulatuvate suvaliste vahendite jagamisega,
tuues koalitsioonile järgmise eelarveni vähemalt 1,5-aastase töörahu.
Iisraelis on eelarvete koostamine ja eelkõige nende vastu võtmine
aeg-ajalt nii valitsusi enneaegselt kukutanud
kui raskendanud nende ööd.
Äsja vastu võetud eelarve ei meeldi muidugi opositsioonile.
Selles suhtes sarnaneb seis
peaaegu kõigile teistele demokraatlikele riikidele.
Praeguse valitsuse koospüsimine või kukkumine eeldab,
et blokk seisab oma eelarve taga. Valitsus võib kukkuda vaid siis,
kui mingi partei lahkub koalitsioonist
või neli rahvaesindajat deserteerub mõnda teise parteisse.
Ilmselgelt kergendust tundnud peaminister Netanyahu
ütles Knesseti kõnepuldis juba enne lõpliku seaduseelnõu heakskiitmist:
"Võtsime vastu mõõduka eelarve, mis püsib kokkulepitud piirides."
Samas märkis ta opositsioonile, et ei tasu hellitada suuri lootusi
valitsuse kokkuvarisemise suhtes, kuna see püsib neli aastat.
Arvestades antud valitsuse tekitatud vastuseisu
ja võimsate protestimeeleavaldustega,
võis Netanyahu märkus olla üsna optimistlik, eriti kui arvestada,
et vaid neli viimasest 36st valitsusest on suutnud nii kaua vastu pidada.
Ometi kõrvaldas eelarve vastuvõtmine olulisi takistusi
ja hoolimata kõigist meeleavaldustest
ning eriti USA presidendi Joe Bideni jätkuvast boikotist Netanyahu suhtes,
annab eelarve läbiminek peaministrile märkimisväärse hingamispausi,
sest nüüd on valitsust parlamendist peaaegu võimatu kukutada.
Valitsuse edasine teekond pole siiski lust ja lillepidu,
sest opositsioonil on pärast eelarve vastuvõtmist ülesanne
püüda säilitada kohtureformivastast rahvaliikumist.
Valitsuse ülesanne on aga tagada,
et see ei viiks taas massimeeleavaldusteni.
Mingi läbirääkimissuhtlus on jätkunud peamiselt riigi presidendi vahendusel
ja kompromisskõnelused valitsuse plaani suhtes
on lähenemas otsustavale pöördepunktile,
kus seadusandjate seast valitakse kohtunike valimiskomisjoni liikmed.
Seda puudutav seadusandlus on olnud külmutatud märtsi lõpust alates
ja peaminister Benjamin Netanyahu lubas anda võimaluse
arutada asja opositsiooniga president Isaac Herzogi egiidi all,
et jõuda kohtusüsteemi reformi osas
laialdast heakskiitu leidva kompromissini.
Kuid kuu aega kestnud kõnelused pole veel murranguni jõudnud,
ja valitsuskoalitsioonis on kasvanud surve jätkata seadusandlustööd.
Üks reformi keskseid osi on seaduseelnõu,
mis annaks koalitsioonile suure kontrolli
enamiku kohtunike nimetamiseks,
nii et koalitsioonil oleks kohtunike valimiskomisjonis
integreeritud enamus.
Võimalus, et meeleavaldused jätkuvad
märtsikuise mastaabi ja intensiivsusega, on siiski põhjus,
miks Netanyahu ei liigu tõenäoliselt kohtureformiplaanidega
praegu täiskäigul edasi,
vaid laseb jätkuda president Herzogi juhtimisel käivatel kõnelustel.
Pinged Iisraeli ja Iraani vahel
on käesoleva kevade jooksul pidevalt kasvanud
ja Iraan pole näidanud mingeid märke või tegevust kavatsuse suhtes
lõpetada või loobuda oma tuuma- programmi edendamisest relvani.
Nii Iisrael kui USA on enam kui teadlikud võimalusest,
et riigid, vähemalt Iisrael,
on sunnitud ründama Iraani tuumaprogrammi sõjaliselt.
Samas võib see tähendada Iisraelile sõda kahel või kolmel rindel korraga -
Liibanonist Hezbollah, Süüriast Iraan,
ja võimalik, et mingil määral osaleks ka Gaza sektor,
kuigi Palestiina Islamidžihaad kaotas oma sõjajõu teravuse
viimatises operatsioonis Kilp ja Nool.
Ka Iraan on seisust väga teadlik,
sest Iisraeli armee peastaabiülem kindral Herzi Halevi
tõdes eelmine nädal, et kui Iraan jätkab tuumaprogrammi arendamist,
ei jää Iisraelil muud võimalust, kui teha ennetav rünnak.
Iraan on edenenud viimaseil aastail uraani rikastamises
enam kui iial varem, ütles ta.
"Jälgime hoolsalt erinevaid võimalusi ja Iraani partnereid,
kellest osad on isiklikul teekonnal oma tuumajõu varudeni.
Horisondil on täna rohkesti negatiivseid väljavaateid,
selliseid, mis võivad viia meie iseseisva tegutsemiseni.
Meil on võime rünnata Iraani.
Me pole teadmatuses selle suhtes, mida Iraan püüab meie ümber teha.
Iraan ei saa olla teadmatuses ka selle suhtes,
mida meie võime teha nende vastu," ütles Iisraeli armee peastaabiülem.
Iisraeli ametnike sõnumid polnud suunatud ainult Iraanile,
vaid ka teistele režiimiga lähedaselt seotud rühmitustele, sh Hezbollah'le.
Iraani professor Mohammad Marandi kinnitab siiski,
et kui Iisrael ründab Hezbollah't, tuleb Iraan tollele appi.
Iraan ongi avalikustanud uue versiooni oma ballistilisest raketist,
mille tööulatus on 2000 km
ja millest piisab, et jõuda kõigile Iisraeli aladele.
Iraan ütles sedagi, et raketi katsetus õnnestus
ja nende riigitelevisioon näitas mõne sekundi võrra midagi,
mida nimetati väljatulistamiseks.
Teade raketi kohta, mis võib kanda ka 1000-kilost lahingupead,
kõlas vaid mõni päev pärast seda,
kui Iisraeli Kaitsejõudude (IDF) peastaabiülem Halevi
ja teised kõrged kaitseametnikud hoiatasid võimaliku sõja eest Iraaniga
seoses selle tuumaprogrammiga.
Iraani ametnikud väidavad siiski,
et Iisrael ei suudaks käivitada sõjalisi aktsioone Iraani vastu
ilma USA toetuse või vähemalt selge positsioonita,
sõltumata sellest, mida Iisrael võiks Iraani vastu ette võtta.
Nad lisasid, et kui Iraan peab neid ähvardusi tõsisteks,
võib olukord teravneda, mis pole kummagi poole huvides.
Viimaste nädalate pidev kuumus ja kuivus viisid selleni,
et Iisraelis puhkes põualaine ajal üle 170 metsapõlengu.
Põlenguid tekkis mitmes paigas ning Keren Kayemeti ja tuletõrje tiimid
tegid tihedat koostööd nende leviku tõkestamiseks.
Üksnes riigi põhjaosas
tuli kustutada nädala eest laupäeval 50 erinevat tulekahju.
Ka rannikualadel ja Jeruusalemma piirkonnas,
riigi kesk- ja lõunaosas puhkes ühe päeva jooksul ca 50 põlengut.
Osa metsapõlenguist tekkis hooletu tulekasutuse tagajärjel
ja levisid seejärel kõva tuulega.
Politsei ei välista võimalust, et osa põlenguist süüdati ka tahtlikult.
Tuli saadi lõpuks kontrolli alla tänu tuletõrjujate kiirele tegevusele.
Appi tulid ka üllatuslikud sademed.
Materiaalset ja looduslikku kahju tekkis rohkesti,
kuid peale mõne vigastuse
ei tekitanud tulekahjud tõsisemaid inimohvreid.
Mossadi eksjuht Yossi Cohen ütles nädala eest peetud kõnes,
et saudide leping Iraaniga
ei takista Iisraeli võimalikku suhete normaliseerimist Saudi Araabiaga.
Tema sõnul on normaliseerimine Saudi Araabiaga
nii vajalik kui võimalik.
Rääkides vastavateemalisel konverentsil,
esitas Mossadi eelmine juht
publikule ebatavaliselt isikliku analüüsi selle kohta,
mida mõtleb saudi kroonprints
diplomaatiliste suhete sõlmimisest Iisraeliga.
Kuigi Cohen ütles, et ei tahtnud kinnitada kohtumist kroonprintsiga,
analüüsis ta ühemõttelise selgusega
tema mõtteid asjade praeguse seisu kohta.
Coheni nägemust toetavad teisedki analüütikud,
sest USA-Saudi suhetes on täheldatud selget muutust halvemuse suunas.
Kroonprints Mohammad bin Salmani kannatus USA uue presidendi suhtes
varises kokku kohe pärast tolle võimuletulekut,
kuid ta siiski ei solvanud kuidagi Iisraeli,
sest peaminister Benjamin Netanyahu ja toonane president Donald Trump
olid otsustavad tegelased Aabrahami lepingute teostamises.
Yossi Cohen ütles oma esinemisel, et saudide leping Iraaniga,
mille paari kuu eest vahendas Hiina, signaliseeris USA-le,
et Mohammad bin Salman kaotas usalduse Joe Bideni suhtes
tolle karmi kohtlemise tõttu, mida tema valitsus saudide suhtes näitas.
See juhtus pärast seda, kui USA president Joe Biden
oli nimetanud Saudi printsi paariategelaseks
ja püüdis isoleerida teda poliitika tegemisest USAga
ning mõjutada OPEC-is toornafta hindu.
Mossadi eksjuht Coheni sõnul
peavad saudid liikuma Iisraeliga nüüd aeglaselt ja ettevaatlikult,
kuna islami pühapaikade hooldajana
peavad nad alati kontrollima religioosset temperatuuri,
ehk kas moslemimaailm andestab, kui nad Iisraeliga edasi liiguvad.
Positiivse asjana ütles Yossi Cohen,
kes oli Aabrahami lepingute kõnelustel Netanyahu usaldusmees,
et Iisraelis ja Saudi Araabias on nüüd julged juhid,
kes teavad, kuidas suhteid normaliseerida.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee